Berbexìn Côa Lónga (Aegithalos caudatus)

O **Berbexìn Côa Lònga**, (*Parus caudatus* Linnaeus 1758, a-a giornâ d´ancheu ***Aegithalos caudatus***), Ciarra in ventemigliusu, o l´é ´n öxéllo da Famìggia Aegithalidae, Génere Aegithalos, Do 2013 o l´é stæto destacòu do génere Parus.

## Descriçión

O l'é 'n öxelétto trugnelòtto, lóngo 15 cìtti conpréizo a lónga côa che da sóla a l'é de 7-9 cìtti. O l´à´n peizo de 9-10 grammi, testa gròssa ariondâ, becco cùrto cònico, testa e peto de cô gianchinâstro, schénn-a e âe brùn, a côa neigra con dôe pénne gianche a-i lati.

## Abitùdine
O l'è difûzo in Eoröpa, Asia Centrâle, Asia Minô ò Anatolia. Agile e vivâce o fórma sciammi de 'na dêxenn-a d' öxelétti, de spésso mescci a parisseue ascì. 

O xêua de  cósto  in cósto, o l'amîa  ògni féuggia, rammo in çerca de insetti, larve, vermetti; a-a seia o çérca riparo into sciasso da vegetaçión. Inte stagioìn freíde se nùtran de sémmi, granagge, balétte (d'örféuggio,zenéivio) frûti (giòsperi, öie) béutti tégni e canigiæa«*petit oiseau à bec court (..) qui fait sa principale résidence dans les bois; qui est d'un naturel très-remuant et très-vif, et n'est pas un moment en repos; qui voltige sans cesse de buisson en buisson, d'arbuste en arbuste, court sur les branches,se pend par les pieds, vit en société, accourt promptement au cri de ses semblables , se nourrit de chenilles, de moucherons et autres insectes, quelque fois de graines*»

In invèrno ghe végne e ciùmme ciù sciasse pe diféndise da-o freido. Sti sciàmmi invernâli són teritoriâli, òcupàn 'n'area de 'na vinténn-a d'ètari, con érxi, rôe.  

fràsci e sàrxi, dónde  tréuvan  dörmitoi, pòsti pe béive e varie zöne d'alimentaçión, che perlùstran tùtti i giorni, lóngo percórsci fìssi.

## Riproduçión

A l´avégne da màrzo a zùgno. O nio, 'na gròssa bòccia de pan de bòsco, fî d'erba, licheni e tâgnê, 'n'avertûa picinn-a, costruîo inti cósti de sanbûgo, niseua, moîe, con drento pin de ciùmme. A fémina a deponn-e 6-12 êuve ch'a côa 12-14 giorni. I zoêni xêuan dòppo 18-20 giorni ma végnan nutriî ancon pe quàrche setemann-a.

## Inte òpie clàsciche
i öxélli che o Linneo o l´a misso into seu génere Parus ean stæti descrîti da Aristolete inta seu *Stoia di animæ*, sótta o nómme αιγιθαλοι (sing. αἰγιθαλός 'Aegithalos') d´etimologia sconosciùa. Fra questi ghe n´é un ch´o l´à a côa lónga:«Ἔστι δὲ τῶν αἰγιθαλῶν εἴδη τρία, ὁ μὲν σπιζίτης μέγιστος (ἔστι γὰρ ὅσον σπίζα), ἕτερος δ´ ὀρεινὸς διὰ τὸ διατρίβειν ἐν τοῖς ὄρεσιν, **οὐραῖον μακρὸν ἔχων**·»Aristotele o l´a conscideròu ὀρεινὸς 'montagnìn'. Pierre Belon  o gh´é anæto aprêuvo co-o ciamâ l´öxéllo «Monticula, c´est à dire habitant à la montagne»

Ma pe di âtri outoì l´ea ciæo che o l´é´n öxéllo ch´o trìga ascì in scê cianûe e fìnn-a inte çitæ:
«*L'[[Ulisse Aldrovandi|Aldrovandi]] vuole che fia un´uccello amiciffimo di abitare fu i monti, e pure noi l´offerviamo in tutti li tempi difcorrere le nostre pianure*»« Ariſtote dit de fa feconde Méfange, qu'on l'appelle Méfange de montagne, parce qu'elle habite les montagnes, & qu'elle a une longue queue. Les Modernes connoiffent bien la Méfange à longue queue, & ils la décrivent. Elle eſt effectivement très-remarquable par la longueur de fa queue qui eſt faite comme celle de la pie; mais cette Méfange n'eſt pas bornée à habiter les montagnes ».

## Nómmi
O nómme italiàn do berbexìn o l´é aluxîvo a-a côa de l´öxéllo: codibùgnolo

Inte âtre léngoe romànze *Aegithalos caudatus* o végne ciamòu co-o mæximo nómme che riçéivan i *Parus*, e l´azónta de´na aluxiòn a-a côa; óltre a-o Zenéize, gh´é prezénpio o Françéize *Mésange à longue queue* e o Catalan *Mallerenga cuallarga*

Into FEW se ghe lêze che a pòula **Berbexìn** a vegnieiva da-o latìn  vĕrvēcīnus 'mósca do bæ´ -ch´o saieiva´n derivòu do Latìn Vervex 'bæ'

## Nòtte


## Âtri progètti

Categorîa:Oxelli